b'\n_START_ARTICLE_\nYuen Biao\n_START_PARAGRAPH_\nYuen Biao (s. 26. hein\xc3\xa4kuuta 1957 Brittil\xc3\xa4inen Hongkong) on hongkongilainen n\xc3\xa4yttelij\xc3\xa4 ja toimintat\xc3\xa4hti._NEWLINE_Viisivuotiaana Yuen meni samaan kiinalaiseen ooppera-akatemiaan kuin Jackie Chan ja Sammo Hung. Siell\xc3\xa4 Yuen oli heille kuin pikkuveli. Siell\xc3\xa4 Chan otti Yuenin suojaansa ja heist\xc3\xa4 tuli elinik\xc3\xa4iset yst\xc3\xa4v\xc3\xa4t. Yuen oli akatemiassa 16-vuotiaaksi asti, mink\xc3\xa4 j\xc3\xa4lkeen h\xc3\xa4n muutti Yhdysvaltoihin. H\xc3\xa4n palasi sielt\xc3\xa4 kaksi vuotta my\xc3\xb6hemmin, sill\xc3\xa4 kiinalaisella taistelulajien taitajalla ei ollut siell\xc3\xa4 paljon mahdollisuuksia._NEWLINE_Yuenin l\xc3\xa4pimurtoelokuva oli Za jia xiao zi (engl. Knockabout), jossa h\xc3\xa4n n\xc3\xa4yttelee Sammo Hungin kanssa. T\xc3\xa4m\xc3\xa4n j\xc3\xa4lkeen Yuen jatkoi Chanin ja Hungin kanssa heid\xc3\xa4n yhteisiss\xc3\xa4 projekteissaan, kunnes ei en\xc3\xa4\xc3\xa4 halunnut j\xc3\xa4\xc3\xa4d\xc3\xa4 heid\xc3\xa4n varjoonsa, vaan jatkoi omissa projekteissaan. Ikuisesti lohik\xc3\xa4\xc3\xa4rmeit\xc3\xa4 (1988) on t\xc3\xa4h\xc3\xa4n saakka viimeinen elokuva, jossa Biao, Chan ja Hung n\xc3\xa4yttelev\xc3\xa4t yhdess\xc3\xa4.'